
Podcast in the Hungarian EFL classroom: a versatile educational ICT tool 

Noha a podcastok alkalmasak különböző készségek és kompetenciák fejlesztésére a nyelvtanulásban, úgy tűnik, Magyarországon eddig kiaknázatlan maradt ez a technológia. A dolgozat egy kevert módszerű kutatás segítségével próbálja kideríteni, hogy a podcastok bevezethetőek lennének-e jelenleg a magyarországi nyelvoktatásban. A dolgozat megvizsgálja, hogy a középfokú oktatásban tanulók technikai felszereltsége elégséges lenne-e a technológia zökkenőmentes bevezetéséhez. A vizsgálat tárgyát képezi még néhány angoltanár podcastokkal, valamint az IKT eszközökkel kapcsolatos attitűdjének feltérképezése, valamint a jelenlegi módszereik bemutatása. Végül a dolgozat áttekinti egy kísérlet eredményeit is, amelyben angolul tanuló diákoknak kellett podcast epizódokat hallgatniuk valamint készíteniük. Az eredmények azt mutatják, hogy a kutatásban résztvevő középfokú oktatásban tanuló diákok és az ott tanító tanárok többsége rendelkezik a podcastok használatához szükséges eszközökkel. Az elképzelést, miszerint a podcastok bevezetése a magyarországi angolórákon realisztikus, a kísérlet is alátámasztja. Mindazonáltal a megkérdezett tanárok válaszaiból kiderül, hogy a többségük nem érzi magát elég kompetensnek az IKT eszközök használatában. Ez a tény akadályozhatja a technológia széles körben történő bevezetését.



